มันนีทูเดย์
สปส.จับกอช.ดูผู้ประกันตน
10 ก.พ. 2559

สปส.จับกอช.ดูผู้ประกันตน 
นายโกวิท สัจจวิเศษ เลขาธิการสำนักงานประกันสังคม และนายสมพร จิตเป็นธม เลขาธิการคณะกรรมการกองทุนการออมแห่งชาติ (กอช.) ร่วมลงนามบันทึกข้อตกลงกำหนดหลักเกณฑ์และวิธีการโอนผู้ประกันตนมาตรา 40 กรณีบำนาญชราภาพ (ทางเลือก 3) และการโอนเงินบำนาญชราภาพของผู้ประกันตนไปเป็นสมาชิก กอช. หลังจากที่มีพระราชกฤษฎีกาตามกฎหมายว่าด้วยประกันสังคม เพื่อยกเลิกการดำเนินการตามมาตรา 40 กรณีบำนาญชราภาพ  ซึ่งหลังจากนี้การโอนข้อมูลจะทยอยดำเนินการเดือนละ 1 ครั้ง และจะสิ้นสุดการโอนผู้ประกันตนในวันที่ 20 เม.ย.นี้ โดยผู้ประกันตนจะต้องแจ้งความจำนงต่อสำนักงานประกันสังคมภายในวันที่ 23 มี.ค.นี้
ไทยประกันฯตั้งผู้บริหาร
บริษัท ไทยประกันชีวิต ประกาศแต่งตั้งให้นายวิญญู ไชยวรรณ เป็นรองกรรมการผู้จัดการใหญ่อาวุโส ดูแลรับผิดชอบกลุ่มสาขาธุรกิจพันธมิตรและกลุ่มธุรกิจแบงก์แอสชัวรันส์ และให้นายกฤษณ์ จันทโนทก ดำรงตำแหน่งรองกรรมการผู้จัดการใหญ่และผู้จัดการสาขาธุรกิจพันธมิตร ดูแลกลุ่มสาขาธุรกิจพันธมิตรและกลุ่มธุรกิจแบงก์แอสชัวรันส์